КОМУНИКАЦИЈАТА ВО ЈАВНАТА АДМИНИСТРАЦИЈА

Извадоци од рецензии:

Авторот на трудот “Комуникацијата во јавната администрација” се концентрира на комуникацијата како клучна функција на јавниот менаџмент, а истовремено и основа врз која се потпира концептот на доброто управување - со посебен осврт на комуникацијата во органите на државна управа во Република Македонија. Прашањата обработени во трудот ја расветлуваат комплексноста на комуникацијата во органите на државна управа во Република Македонија, ја истакнуваат потребата од добро воспоставени правила за комуникација од аспект на размена на информации што сé повеќе добива приоритетна улога за успешно функционирање на една организација, било да станува збор за приватна организација или државна институција.
							Проф. д-р Ѓорѓе Иванов

Трудот ги содржи сите елементи на научно дело. Неговото печатење како монографско издание е засилено и од фактот што станува збор за тема која станува сè повеќе актуелна во денешни услови кога односите со јавноста добиваат сé поголемо значење, кога добрата комуникација и размената на информации со надворешната јавност има за цел да ја претстави организацијата или државната институција транспарентна во однос на нејзиното работење. Ова дело претставува значаен придонес во научната литература и може да биде препорачано на пошироката стручна јавност која има интерес за комуникациските аспекти на јавната администрација, како и на студентите од додипломски и последипломски студии кои ја проучуваат оваа област на соодветните факултети на универзитетите во Република Македонија.

						Проф. д-р Борче Давитковски